Kiøbenhavns Extraordinaire Relation, 1737-04-09
Fra Wien forlyder, at mand endnu stedse vedholder med thi at beraadslaae sig over en Tyrke-Krig; som Hendes Russisk Keiserlige Majestæt ikke vil indgaae et Forliig med andre Vilkaar, end disse disse, at den erobrede Fæstning Assoph tilligemed det gandske tilliggende Gebeet paa ævigt til Rusland skal aftrædes, Tyrkerne ingen Fæstnings Værker der tvert over for anlægge, Russerne beholde paa det Sorte Hav en frie Handel u-forkrænket af det Ottomanniske Hof, og dette sidste betale alle de af Rusland anvendte Omkostninger; og den Tyrkiske Store Vizier paa saadanne af de Russiske giørende Freds-Forslaug vel havde svaret meget høflig, mens dog tveetydig, saa torde Krigs-Toget vel i førstkommende Maji Maanet vorde aabnet, som Hestene til Rytteriet for den Tiid ikke kunde leveres. Herforuden rapporteres, at Hr. Dahlman er vorden befalet, at afbryde sine Underhandlinger paa Kongressen, og paa første Ordre at holde sig færdig til sin Hiemreyse; at ligeledes alle Generals-Personer, som ved Armeen skulde føre Commando allerede ere udnævnede, og indeholder følgende Liste i sig: ved Fod-Folket General-Feldt-Tøygmestere Seckendorff, Schmettau, Printzen af SachsenHildburghausen. Feldt-Marschall-Lieutenanter, Wentzel, Wallis, Wuschletitz, Leutrum, Sukorv, Thungen, Muffling, General-FeldtVagtmestere. Cheldy, Chamløs, Solm, Pallavicini, Moltke, Reizenstein, Fyrst Waldeck, Strelhal, Schulenburg, Lersner, Dorat, Gaisruge. Ved Rytteriet Generaler: Philipp, Wurmbrand, General-Feldt-MarschallLieu Lieutenanter, Petrasch, Miglio, Styrun, Battani, Khavanagh, Berlichingen, General Feldt Vagtmestere. Stein Rømer, Pfferkorn, Tschernin, S. Jgnon, Carl Palfy Berms, Linden, Løwenmolde, Ghylam. Mand arbeyder ligeledes paa ved det Keiserlige Hof, at tilbringe Hertugen af Lotthringen en Rommersk Chur-Fyrstes Værdighed tilligemed de Østerrigske Nederlænders Aftrædelse, efterdi saadant mærkelig vilde forlætte de Vanskeligheder som maatte forekomme ved et foregaaende Romersk Konge-Val, hvorom nu stærkere tales end forhen er skeet. Det er gandske vist, at til Bryssel allerede endeel Pak Vogne med Deres Kongelige Høyheds Meubler ere forsendte, og at mand ey tvivler paa, det Deres Høyhed jo inden kort Tiid sig til samme Stad ligeledes vil begive. Ellers giør Fyrst Wentzel af Lichtenstein som Keiserlig Plenipotentiair Minister sig færdig til inden kort Tiid at afreyse til Paris, og Rideren af Sintzendorff var den 27 Martii til Trier henreyst. Fra Dantzig relateres, at en fornemme Tydsk Officier som sig denne Vinter til Kiow i Ukrainen har opholdet, har iblant andet udi et hidsendt Brev mældet om de mange 1000de u-fortærede Helgenes Legemer, som i bemældte Kiow ere vorden beskuede, Jndholden var ongefæhr saadan, Jeg har selv efterseet, hvorledes disse Legemer eller Been under smaae Vælvinger i kostbare Klæder laae indviklede. Paa et og andet af dem har mand en Haand fremstukken, som seer sort ud ligesom Huden endnu kunde sidde paa Knoglerne, mens det staaer neppe til at troe, mens heller at formode, det en saadan Haand af Træe konstigen er forarbeydet. Ansigterne lader mand ey see, mens de holdes bedækkede, ey heller er det tilstædet, at røre ved noget deraf med Hænderne. Den gemeene Mand, som disse Reliqvier tilbeder, kaster ofte Penge derpaa, hvilke de sig der befindende Grædske Munke optage, og derved ere bleven saa rige, at de ey allene har opbygt et kostbar Kloster og smaae Taarne med Guld belagt, som ved klar Soelskin giver en herlig Glands fra sig, mens endog ere i Begreeb med at opbygge et større Taarn, til hvis Tag allerede 30000 Ducater ligger færdige. Fra Kiøbenhavn. mældes, at den 2 April er ved Regimentet de Marine Capitain-Lieutenant Johan Andreas Brackel med Capitains Caracter af Jnfanteriet benaadet. Fra det Nordre Jydske National Regiment til Foeds er Capitaine Jens Poulsen Jesperson efter Ansøgning udi Naade dimitteret, og derimod Fendrich Jens Poulsøn til Capitaine bleven bestilt. Desligeste er fra det andet Oplandske National Regiment til Foeds Premier-Lieutenant Tosten Wiborg efter Ansøgning med Capitains Caracter udi Naade dimitteret, og ved det første Bergenhusiske National Regiment til Fods er PremierLieutenant Hans Gottlod Grevenkop til Capitaine bestilt.